**สรุปและรายงานผลโครงการ**

**ต่อต้านการสูบบุหรี่ ๒๕๕๙**

|  |
| --- |
|  |

**โดย**

**ชมรมนักศึกษาพยาบาล สร้างสังคมไทยปลอดบุหรี่**

**และฝ่ายกิจการนักศึกษา**

**คณะพยาบาลศาสตร์**

**มหาวิทยาลัยราชธานี วิทยาเขตอุดรธานี**

**คำนำ**

รายงานเล่มนี้จัดทำขึ้นเพื่อสรุปผลการดำเนินงานด้านการจัดกิจกรรมต่อต้านการสบบุหรี่ ประจำปี ๒๕๕๙ ของ “ชมรมนักศึกษาพยาบาล สร้างสังคมไทยปลอดควันบุหรี่” ภายในประกอบด้วยการรายงานการจัดกิจกรรมการรณรงค์ต่อต้านการสูบบุหรี่ ในชุมชน องค์กรต่างๆ ในปีนี้ ชมรมได้ดำเนิน คือ กิจกรรมที่ ๑ การสร้างแกนนำนักศึกษาพยาบาลเพื่อให้มีความรู้ต่างๆเกี่ยวกับนโยบายของเครือข่ายพยาบาลเพื่อการควบคุมยาสูบ เรื่องราวเกี่ยวกับบุหรี่ จากนั้นนำความรู้ที่ได้รับมาจัดกิจกรรมเพื่อต่อต้านการสูบบุหรี่ กิจกรรมที่ ๒ การแลกเปลี่ยนเรียนรู้ การสร้างทักษะในการปฏิเสธยาเสพติดให้แก่นักเรียนศาสนาอิสลาม ณ มัสยิดกุวะติลอิสลาม จังหวัดอุดรธานีซึ่งรับเยาวชนในตัวเมืองที่นับถือศาสนาอิสลามเข้ามาเรียนพระคัมภีร์ ในวันเสาร์และวันอาทิตย์ วนในวันจันทร์ ถึงศุกร์เรียนในโรงเรียนต่างๆที่สอนวิชาการตามปกติ ซึ่งอาจต้องเผชิญกับปัญหาการถูกชักชวนจากเพื่อนอื่นๆในการทดลองเสพบุหรี่ ดังนั้นจึงจำเป็นที่จะต้องสร้างภูมิคุ้มกันเกี่ยวกับการปฏิเสธยาเสพติดให้กับกลุ่มผู้นำเยาวชนเหล่านี้เป็นอย่างยิ่ง นอกจากนั้นยังรายงานถึงดัชนีชี้วัดความสำเร็จของโครงการ สรุปปัญหาอุปสรรค ผลการประเมินกิจกรรม และภาพประกอบกิจกรรมอีกด้วย

ชมรมนักศึกษาพยาบาลสร้างสังคมไทยปลอดควันบุหรี่

คณะพยาบาลศาสตร์ มหาวิทยาลัยราชธานี วิทยาเขตอุดรธานี

๑๐ กรกฎาคม ๒๕๖๐

**สารบัญ**

|  |  |
| --- | --- |
| **เรื่อง** | **หน้า** |
|  |  |
| บทสรุป | 4 |
| -ความสอดคล้องกับมาตรฐานการศึกษา |  |
| รายงานผลการดำเนินงาน | 4 |
| * รายงานตามเป้าหมาย เชิงคุณภาพ และเชิงปริมาณ |  |
| -รายงานวิธีการดำเนินงาน |  |
| -รายงานงบประมาณ |  |
| -รายงานสรุปผลความสำเร็จตามวัตถุประสงค์ |  |
| -รายงานสรุปผลความสำเร็จตาตัวชี้วัด |  |
| -สรุปและวิเคราะห์ผล |  |
| -ข้อเสนอแนะ |  |
| -สรุปผลการประเมินตามมาตรฐานคุณภาพ |  |
| ภาคผนวก | 8 |
| * โครงการที่ได้รับอนุมัติ |  |
| * กำหนดการ / คำกล่าวเปิด-ปิดงาน / สูจิบัตร |  |
| * แบบประเมินโครงการ |  |
| * คณะกรรมการดำเนินโครงการ |  |
| - รายงานการประชุมวางแผนการดำเนินโครงการ |  |
| - รายชื่อผู้เข้าร่วมโครงการ/ใบลงทะเบียน |  |
| - ภาพบรรยากาศการดำเนินโครงการ/กิจกรรมประกอบโครงการ |  |
|  |  |

**บทสรุป**

กิจกรรมนี้มีความสอดคล้องกับมาตรฐานการศึกษา ดังนี้

**สภาการพยาบาล** มาตรฐานที่ 4 การพัฒนานักศึกษา

ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน นักศึกษาได้รับการเตรียมความพร้อมเข้าสู่วิชาชีพ โดยกิจกรรมนี้ส่งเสริมการเรียนรู้ด้านการการถ่ายทอดความรู้เรื่องการต่อต้านยาเสพติด พัฒนาทักษะทางด้านปัญญาให้รู้จักคิดวิเคราะห์ใช้เหตุผลแห่งการกระทำในการคิดรูปแบบกิจกรรมต่อต้ายการสูบบุหรี่ และการมีปฏิสัมพันธ์ระหว่างบุคคลโดยการรณณรงค์ต่อต้านการสูบบุหรี่ การทำงานร่วมกับเพื่อน

**สถาบันการอุดมศึกษา** องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

กิจกรรมนี้ได้พัฒนานักศึกษาใน ด้านวิชาการ นันทนาการ การบำเพ็ญประโยชน์ การอนุรักษ์สิ่งแวดล้อมความมีคุณธรรม จริยธรรมในการดำรงชีวิต และพัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิตเป็นการเตรียมความพร้อมเข้าสู่วิชาชีพพยาบาลโดยการนำความรู้ไปสู่ประชาชน

**ยุทธศาสตร์ของมหาวิทยาลัย** ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม

**อัตลักษณ์ของคณะพยาบาลศาสตร์** :

คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

**รายงานผลการดำเนินงาน** โครงการ **“ต่อต้านกาสูบบุหรี่ ๒๕๕๙”**

**ผู้รับผิดชอบโครงการ** : คณะกรรมการฝ่ายกิจการนักศึกษา ชมรมนักศึกษาพยาบาลสร้างสังคมไทยปลอดบุหรี่ และคณะกรรมการสโมสรนักศึกษา

ประเภทโครงการ : ต่อเนื่อง

**...................................................................................................................................................**

**1.หลักการและเหตุผล**

ปัจจุบันสังคมไทยมีความใกล้ชิดกับบุหรี่ โดยผู้บริโภคมีจำนวนมากขึ้น และเริ่มต้นสูบในผู้ที่มีอายุน้อย นักสูบหน้าใหม่เพิ่มมากขึ้น ผู้คนมีความรู้ถึงพิษภัยของบุหรี่ แต่ก็ยังมีผู้บริโภค นั่นแสดงว่าผู้คนมีความรู้แต่ขาดความตระหนักในผลกระทบที่จะเกิดขึ้นทั้งต่อตนเองและผู้อื่น เนื่องจากไม่เห็นผลทันทีทันใด ใช้เวลานานกว่าจะเห็นผลกระทบต่อตนเอง เกิดเป็นโรคเรื้อรังที่มีความรุนแรงและคุกคามต่อชีวิต เป็นปัญหาด้านสาธารณสุขที่กระจายเข้าไปอยู่ในครอบครัวซึ่งเป็นสังคมขนาดเล็กที่สุดและประกอบกันเป็นสังคมใหญ่ ทำอย่างไรที่บุคลากรทางสุขภาพที่จะต้องช่วยกันป้องกัน แก้ไขปัญหา รวมทั้งการฟื้นฟูสังคมไทยให้ปลอดควันบุหรี่ มีความพยายามจาหลายภาคส่วนที่จะสร้างคนรุ่นใหม่ให้รู้เท่าทันปัญหา และจัดกิจกรรมต่อต้านการสูบบุหรี่ ดังนั้น ชมรมนักศึกษาพยาบาล สร้างสังคมไทยปลอดบุหรี่ คณะพยาบาลศาสตร์ มหาวิทยาลัยราชธานี วิทยาเขตอุดรธานี เป็นอีกเครือข่ายหนึ่งที่จัดตั้งขึ้นเพื่อร่วมขับเคลื่อนการแก้ไขปัญหานี้ให้กับสังคม โดยการจัดกิจกรรมในรูปแบบต่างๆ ตามแผนกลยุทธ์การต่อต้านยาสูบ เพื่อให้สังคมไทยปลอดควันบุหรี่